এবার আর একটা বিষয়ে আপনাদের সাথে আলোচনা করতে চাই । বিদেশের মত আজকাল বৃদ্ধাশ্রম আমাদের দেশেও ভাল ভাবে শুরু হয়ে গেছে। অনেকেরই এখন ছেলে মেয়ে বিদেশে – বুড়ো আর বুড়ি শুধু একা। অন্তত যতদিন দুজন আছে – কোন ভাবে চলে। কিন্তু একজনকে আগে যেতেই হবে । তার ওপর যদি শরীর সুস্থ না থাকে – তা হলে একা পথ চলা খুবই শক্ত হয়ে পড়ে। আমি এই সব কথা ভেবে অনেক বৃদ্ধাশ্রম দেখতে গেছি। কিন্তু যেটা আমি একেবারেই হজম করতে পারি নি – সেটা হল শুধু মনের দিক থেকে বৃদ্ধ মানুষের সাথে থাকার ভয়। আমার মনে হয় – বৃদ্ধাশ্রম এর সাথে যদি ছোটদের অনাথ আশ্রম যোগ করা হলে বয়স্কদের সেই সব সঙ্গী মেলে – যাদের তারা নিজের নাতি বা নাতনির মত ভাবতে পারে আর মনের দিক থেকে তাড়াতাড়ি বুড়ো না হয়।